શાળાની પ્રગતિમાં જેમનો મોટો ફાળો રહ્યો છે તેવા ઉપાચાર્ય હિતેશભાઈ બ્રહ્મભટ્ટ કહે છે, ‘પરમ પૂજ્ય પ્રમુખ સ્વામી બાપા કહેતા કે સારા સમાજની રચના સારા શિક્ષણથી જ થઈ શકે. બસ પછી નક્કી કર્યું હતું કે જ્યારે પણ તક મળશે, હું તે કરી બતાવીશ. જ્યારે વાલ્લા શાળામાં મને તક મળી પછી અમે અથાગ પ્રયત્નો કર્યા. ધીમે ધીમે કામ કરતા રહ્યા અને સફળતા મળતી રહી. મારા પત્ની નયના બ્રહ્મભટ્ટ પણ આ જ શાળામાં શિક્ષિકા છે. તે પણ મને પૂરી મદદ કરે છે. શાળાનો સ્ટાફ પણ હેલ્પફુલ છે. સૌથી વધુ આનંદ બાળકો માટે છે, જે દરેક કાર્યમાં સાથે હોય છે. ઘણી મહેનત પછી આજે વાલ્લા ગામની આ નાનકડી શાળાએ સિદ્ધિ પ્રાપ્ત કરી છે. જ્યાં બાળકોને આવવું ગમે છે, ભણવું ગમે છે અને રોકાવું પણ ગમે છે.’